**Ministru kabineta noteikumu “Publisko iepirkumu paziņojumi un to sagatavošanas kārtība”** **projekta
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publisko iepirkumu likuma 8. panta trešā daļas 8. punkts, 9.panta divdesmit otrā daļa, 34. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko iepirkumu likuma 34. pants paredz, ka Ministru kabinets nosaka likuma 27. un 28. pantā, 29. panta pirmajā daļā, 30., 31., 32. un 33. pantā minēto paziņojumu saturu un sagatavošanas kārtību. Ņemot vērā, ka Publisko iepirkumu likums paredz iepirkuma procedūru un sociālo un citu īpašo pakalpojumu iepirkumu izsludināšanu zem Eiropas Parlamenta un Padomes 2014. gada 26. februāra direktīvas par publisko iepirkumu un ar ko atceļ Direktīvu 2004/18/EK, paredzētajām robežvērtībām nacionālā mērogā, ir nepieciešams noteikt vienotas formas paziņojumu izsludināšanai. Paziņojumu formas tiek izstrādātas, gan ņemot vērā informāciju, ko nosaka Eiropas Komisijas 2015. gada 11. novembra īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011, gan ņemot vērā Publisko iepirkumu likuma regulējumu un tajā lietoto terminoloģiju, saskaņā ar kuru salāgotas iepriekš minētajā regulā lietotās norādes. Papildus paziņojumu formās nepieciešams iekļaut informāciju atbilstoši Eiropas Komisijas plānotajam pieprasījumam attiecībā uz statistiku, kā arī informāciju zaļā iepirkuma politikas īstenošanas uzraudzībai. Publisko iepirkumu likuma 8. panta trešās daļas 8.punkts nosaka, ka Ministru kabinets nosaka ar iepirkuma procedūru un metu konkursu norisi saistītus noteikumus, tai skaitā, paziņojumu publicēšanas noteikumus. Minētajā normā ietvertais pilnvarojums Ministru kabinetam ir paredzēts paziņojumu, kas ietverti noteikumu projektā, sagatavošanai, uzglabāšanai, apstiprināšanai, iesniegšanai un publicēšanai elektroniskai publicēšanai Iepirkumu uzraudzības biroja valsts informācijas sistēmā „Publikāciju vadības sistēma”, ievērojot minētās sistēmas lietošanas noteikumus. Publisko iepirkumu likuma 9. panta divdesmit otrā daļa paredz deleģējumu Ministru kabinetam noteikt paziņojuma par plānoto līgumu un informatīvā paziņojuma par noslēgto līgumu saturu un sagatavošanas kārtību.Publisko iepirkumu likuma 1. panta 19. punkts skaidro, kas publiskā iepirkumā ir saprotams ar terminu “pasūtītājs”, nosakot, ka pasūtītājsirpubliska persona vai tās institūcija, biedrība, kuras visi biedri ir pasūtītāji, nodibinājums, kura visi dibinātāji ir pasūtītāji, kā arī tāda privāto tiesību juridiskā persona, kas atbilst visiem šādiem kritērijiem:a) ir nodibināta vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura,b) atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona.”Savukārt 1. pielikuma 1.4. apakšpunktā ietvertais uzskaitījums nav uzskatāms par pasūtītāju definējošu informāciju, bet gan sarakstu, kas uzskaita biežāk sastopamos pasūtītāju veidus, vienlaikus paredzot izvēlni “cits (*norādīt atbilstošo*”. Šāds regulējums ir paredzēts gala lietotāja ērtībai, informācijas skaidrākai uztverei, ieguvei un ātrākai paziņojumu aizpildei. Minētais princips attiecas arī uz līdzīgu regulējumu citviet projektā.1. pielikuma III.2.1. apakšpunktā normatīvo aktu joma vai konkrēts normatīvais akts, kas noteikumu projekta atbilstošajos paziņojumos ir jānorāda pasūtītājam, ir atkarīgs no tā, ko pasūtītājs iepērk. Šis jautājums ir pasūtītāja ziņā. Piemēram, ja tiek iepirkti apsardzes pakalpojumi, saskaņā ar Apsardzes darbības likuma 6. panta būtisks priekšnoteikums, lai komersants varētu sniegt apsardzes pakalpojumu, ir apsardzes sertifikāts. |
| 3. | Projekta izstrādē iesaistītās institūcijas | Finanšu ministrija un Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji Likuma 1. panta 19. punkta izpratnē. Atbilstoši Iepirkumu uzraudzības biroja uzturētās publikāciju vadības sistēmas datiem līdz 2016. gada 15. novembrim reģistrēts 2037 pasūtītājs. Piegādātāji - to aptuvenais skaits nav zināms, jo par piegādātāju var būt gan fiziskas, gan juridiskas personas, tajā skaitā personas no ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Paziņojuma veidlapas paraugu nosaka Eiropas Komisijas 2015. gada 11. novembra īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011 (turpmāk – arī Regula). |
| 2. | Citas starptautiskās saistības | Nav  |
| 3. | Cita informācija | Nav.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā |
| A | B | C | D |
| Regulas 1.pants | Noteikumu “Noteikumi par publisko iepirkumu paziņojumiem un to sagatavošanas kārtību” projekta (turpmāk – Noteikumu) 1.- 4., 6.- 11.pielikums | Pants pārņemts pilnībā. | Noteikumi stingrākas prasības neparedz. |
| Regulas 1.pielikums | Noteikumu 1.pielikums | Pielikums pārņemts gandrīz pilnībā. Paziņojumu netiek paredzēts izmantot iepirkuma procedūras izsludināšanai. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības un kādās iepirkuma priekšmeta grupās tās piemērotas, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 2.pielikums | Noteikumu 2.pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 3.pielikums | Noteikumu 4.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par pretendentu izslēgšanas iemesliem, kā arī vides aizsardzības prasību, prasību attiecībā uz sociālo atbildību un inovatīviem risinājumiem iekļaušanu iepirkuma dokumentos.Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu.  |
| Regulas 8.pielikums | Pielikums nav pārņemts, jo saskaņā ar Publisko iepirkumu likumu iepriekšējos informatīvos paziņojumus plānots publicēt Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī, nevis pircēja profilā. |  |  |
| Regulas 9.pielikums | Noteikumu 6.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 10.pielikums | Noteikumu 7.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 11.pielikums | Noteikumu 3.pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 17.pielikums | Noteikumu 11.pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 18.pielikums  | Noteikumu 8.-10.pielikums | Pielikums pārņemts gandrīz pilnībā. Iepriekšējo informatīvo paziņojumu netiek paredzēts izmantot sociālo un citu īpašo pakalpojumu iepirkuma izsludināšanai.Noteikumos paredzētas atsevišķas paziņojumu formas sociālo un citu īpašo pakalpojumu iepirkuma izsludināšanai un paziņošanai par līguma slēgšanas tiesību piešķiršanu, kā arī iepriekšējā informatīvā paziņojuma publicēšanai par šiem pakalpojumiem. | 9.pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. 10.pielikums paredz norādīt konkrētus pretendentu izslēgšanas iemeslus.Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 12.pielikums | Noteikumu 5.pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības un kādās iepirkuma priekšmeta grupās tās piemērotas, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 2.pants, 4.-7.pielikums; 19.pielikums | Tiks ieviests ar atsevišķiem noteikumiem, kas tiks izdoti, pamatojoties uz Sabiedrisko pakalpojumu sniedzēju iepirkumu likumu. |  |  |
| Regulas 3.pants, 13. – 16.pielikums | Ieviests ar Aizsardzības un drošības jomas iepirkumu likumu. |  |  |
| Regulas 4.pants; 11., 16., 20.-22.pielikums | Tiks ieviests ar grozījumiem Publiskās un privātās partnerības likumā. |  |  |
| Regulas 5.pants |  |  |  |
| Regulas 6.pants | Tiks ieviests ar Publisko iepirkumu likumu. |  |  |
| Regulas 7.pants | Ieviests ar Noteikumu 1.-11.pielikumu, kā arī plānots ieviest ar atsevišķiem Ministru kabineta noteikumiem, kas izdoti uz Sabiedrisko pakalpojumu sniedzēju iepirkumu likuma, Aizsardzības un drošības jomas iepirkumu likuma pamata, un grozījumiem Publiskās un privātas partnerības likumā. |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas pārņemšana nacionālajā normatīvajā aktā nav obligāti nepieciešama. Tomēr, ņemot vērā, ka Publisko iepirkumu likums paredz iepirkuma procedūru un sociālo un citu īpašo pakalpojumu iepirkumu izsludināšanu zem Eiropas Parlamenta un Padomes 2014.gada 26.februāra direktīvas 2014/24/ES par publisko iepirkumu un ar ko atceļ Direktīvu 2004/18/EK, paredzētajām robežvērtībām nacionālā mērogā, ir nepieciešams noteikt vienotas formas paziņojumu izsludināšanai. Tāpat jāņem vērā, ka Publisko iepirkumu likumā lietota atšķirīga terminoloģija nekā Regulā, kā arī atsevišķas Direktīvā 2014/24/ES un Regulas veidlapās paredzētās iespējas nav ieviestas, līdz ar to Regulas formu lietošana pasūtītājiem būtu apgrūtinoša. Turklāt paziņojumu formās iekļaujama papildu informācija, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu izstrādi Finanšu ministrijas tīmekļvietnē publicēta 2016.gada 25.oktobrī, noteikumu projekts publicēts Finanšu ministrijas tīmekļvietnē 2017.gada 16.janvārī. |
| 2. | Sabiedrības līdzdalība projekta izstrādē | Uzziņa par noteikumu izstrādi Finanšu ministrijas tīmekļvietnē publicēta 2016.gada 25.oktobrī, noteikumu projekts publicēts Finanšu ministrijas tīmekļvietnē 2017.gada 16.janvārī. Visi iesniegtie priekšlikumi ir izvērtēti. |
| 3. | Sabiedrības līdzdalības rezultāti | Latvijas Brīvo arodbiedrību savienība, Latvijas pašvaldību savienība saskaņo iebildumiem. Lielo pilsētu asociācijas iebildums ņemts vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav.  |

Anotācijas III, IV sadaļa, V sadaļas 2. tabula – projekts šīs jomas neskar.

Finanšu ministre D. Reizniece-Ozola

15.02.2017.

1475

S.Sīmane

67326704, sintija.simane@iub.gov.lv